**Felix Schütz** (s. 3. marraskuuta 1987 Erding, Länsi-Saksa) on saksalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Schütz on TSV Erdingin kasvatti. Hän pelasi juniorina sittemmin Jungadler Mannheimissa, jossa Schütz voitti Deutsche Nachwuchsligan mestaruuden vuonna 2004. Kaudeksi 2004–2005 hän siirtyi EV Landshutiin, jossa 17-vuotias Schütz debytoi myös miesten peleissä Saksan toiseksi korkeimmalla sarjatasolla 2. Bundesligassa. Hän teki siellä 24 runkosarja- ja viidessä playoff-ottelussa tehot 1+2=3. QMJHL-joukkue Saint John Sea Dogs varasi Schützin 41. pelaajana CHL:n varaustilaisuudessa 2005. Hän siirtyi joukkueeseen kaudeksi 2005–2006, jolloin Schütz voitti Sea Dogsin sisäisen piste- ja syöttöpörssin tehoilla 21+31=52. Hänet valittiin kauden päätteeksi QMJHL:n tulokkaiden tähdistökentälliseen.

Buffalo Sabres varasi Schützin neljännellä kierroksella 117. pelaajana NHL:n varaustilaisuudessa 2006. Hän jatkoi kaudella 2006–2007 QMJHL:ssä, jossa Schützin seura vaihtui kuitenkin kesken kauden Sea Dogsista Val-d’Or Foreursiin. Kaudeksi 2007–2008 hän palasi kotimaahansa ja siirtyi DEL-joukkue ERC Ingolstadtiin. Schützin tulokaskausi Saksan pääsarjatasolla toi 46 runkosarjaottelussa tehot 12+13=25 sekä kolmessa playoff-ottelussa yhden syöttöpisteen. Hänet valittiin kauden päätteeksi DEL:n vuoden tulokkaaksi.

Toukokuussa 2008 Schütz teki kolmivuotisen tulokassopimuksen Buffalo Sabresin kanssa. Hän siirtyi seuran organisaatioon kaudeksi 2008–2009, jonka Schütz pelasi kokonaan AHL-joukkue Portland Piratesissa tehden siellä 78 runkosarjaottelussa tehot 15+27=42 sekä viidessä playoff-ottelussa tehot 1+1=2. Kevään 2009 pudotuspeleissä hän jakoi joukkueen sisäisen tehotilaston voiton Tyler Bouckin ja Colton Fretterin kanssa lukemalla +2. Schütz pelasi Piratesissa myös seuraavan kauden 2009–2010, mutta hän ei kuitenkaan jatkanut Pohjois-Amerikassa enää kolmatta sopimuskauttaan, vaan Schütz palasi syksyn 2010 harjoitusleirin jälkeen kaksivuotisella sopimuksella ERC Ingolstadtiin kaudeksi 2010–2011. Kesken seuraavan kauden 2011–2012, lokakuussa 2011 hänen DEL-seuransa vaihtui Ingolstadtista Kölner Haieen. Schütz jakoi kevään 2012 pudotuspeleissä joukkueen sisäisen tehotilaston voiton Philip Gogullan kanssa lukemalla +3.

Kaudella 2012–2013 Schütz jakoi tehoilla 23+18=41 Kölnin sisäisen maalipörssin voiton Chris Minardin kanssa ja sisäisen pistepörssin toisen sijan Charlie Stephensin kanssa. Schütz ja Minard jakoivat koko DEL:n maalipörssin kolmannen sijan Iserlohn Roostersin Michael Wolfin kanssa. Marraskuussa 2012 Schützin sopimusta Kölnin kanssa jatkettiin kahdella vuodella kevääseen 2015. Hän siirtyi kaudeksi 2013–2014 kuitenkin KHL:n laajennusjoukkue Admiral Vladivostokin riveihin. Schütz voitti joukkueen sisäisen piste- ja syöttöpörssin tehoilla 16+22=38 sekä jakoi sisäisen tehotilaston voiton Denis Osipovin kanssa lukemalla +17.

Kesällä 2014 Schütz ei ollut tyytyväinen Admiralilta saamaansa jatkosopimustarjoukseen ja hän palasi saman vuoden syyskuussa kotimaahansa ja siirtyi EHC Münchenin joukkueeseen. Reilua kuukautta myöhemmin Schütz palasi Admiraliin, joka kauppasi hänet joulukuussa Avangard Omskiin vaihdossa Tom Wandelliin. Kaudeksi 2015–2016 Schütz siirtyi jatkamaan KHL-uraansa latvialaiseen Dinamo Riikaan. Hän osoittautui kuitenkin pettymykseksi ja teki 11 ottelussa vain tehot 1+1=2. Dinamo asetti Schützin siirtolistalle ja lähetti hänet farmiin, mutta ennen ensimmäistäkään ottelua siellä Schütz siirtyi lokakuussa 2015 Torpedo Nižni Novgorodin riveihin. Hän sai kuitenkin myös sieltä lähtöpassit joulukuussa. Tammikuussa 2016 Schütz siirtyi loppukauden sopimuksella Ruotsin SHL-liigan Rögle BK:hon. Kesäkuussa 2016 hän teki joukkueen kanssa vuoden mittaisen jatkosopimuksen.

### Maajoukkueura

Schütz on edustanut Saksaa MM-kilpailuissa vuosina 2010–2017. Valmennus valitsi hänet vuoden 2010 turnauksessa joukkueensa yhdeksi kolmesta parhaasta pelaajasta. Vuoden 2011 turnauksessa Schütz jakoi kolmella osumallaan Saksan sisäisen maalipörssin voiton John Trippin kanssa. Hän pelasi myös I-divisioonan MM-kilpailuissa vuonna 2006, jolloin Schütz voitti A-lohkon kultaa. Hän pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Schütz voitti jälkimmäisen turnauksen viimeisen kierroksen maalipörssin ja jakoi Saksan sisäisen pistepörssin voiton Leon Draisaitlin kanssa. Schütz voitti olympiahopeaa 2018.

Schütz pelasi myös alle 20-vuotiaiden MM-kilpailuissa vuosina 2005 ja 2007, joista jälkimmäisessä turnauksessa hän voitti Saksan sisäisen pistepörssin ja jakoi koko turnauksen maalipörssin voiton neljän muun pelaajan kanssa tehoilla 5+3=8. Schütz jakoi myös joukkueensa sisäisen tehotilaston voiton Christoph Gawlikin kanssa lukemalla +3. Hän pelasi myös alle 20-vuotiaiden I-divisioonan MM-kilpailuissa vuonna 2006, jolloin Schütz voitti A-lohkon kultaa. Hän pelasi myös alle 18-vuotiaiden MM-kilpailuissa vuonna 2005 sekä World U-17 Hockey Challengessa vuonna 2004.

Muuta
-----

Schützin isoveli Axel on entinen Saksan alempien sarjojen jääkiekkoilija.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | EV Landshut | 2. BL | 24 | 1 | 2 | 3 | 8 | 5 | 0 | 0 | 0 | 2 | U18 | 6 | 2 | 1 | 3 | 2 |
|  |  |  |  |  |  |  |  |  |  |  |  |  | JMM | 6 | 0 | 0 | 0 | 0 |
| 2005–2006 | Saint John Sea Dogs | QMJHL | 65 | 21 | 31 | 52 | 61 | – | – | – | – | – | JMMd1 | 5 | 1 | 3 | 4 | 8 |
|  |  |  |  |  |  |  |  |  |  |  |  |  | MMd1 | 5 | 2 | 5 | 7 | 2 |
| 2006–2007 | Saint John Sea Dogs | QMJHL | 18 | 4 | 7 | 11 | 16 | – | – | – | – | – | JMM | 6 | 5 | 3 | 8 | 8 |
|  | Val-d’Or Foreurs | QMJHL | 27 | 15 | 18 | 33 | 28 | 20 | 5 | 10 | 15 | 22 |
| 2007–2008 | ERC Ingolstadt | DEL | 46 | 12 | 13 | 25 | 76 | 3 | 0 | 1 | 1 | 2 |
| 2008–2009 | Portland Pirates | AHL | 78 | 15 | 27 | 42 | 61 | 5 | 1 | 1 | 2 | 2 |
| 2009–2010 | Portland Pirates | AHL | 67 | 13 | 14 | 27 | 61 | 3 | 0 | 0 | 0 | 10 | MM | 9 | 2 | 2 | 4 | 4 |
| 2010–2011 | ERC Ingolstadt | DEL | 35 | 5 | 7 | 12 | 32 | 4 | 0 | 0 | 0 | 4 | MM | 7 | 3 | 1 | 4 | 4 |
| 2011–2012 | ERC Ingolstadt | DEL | 9 | 1 | 1 | 2 | 0 | – | – | – | – | – | MM | 4 | 0 | 1 | 1 | 0 |
|  | Kölner Haie | DEL | 37 | 10 | 20 | 30 | 34 | 6 | 3 | 2 | 5 | 2 |
| 2012–2013 | Kölner Haie | DEL | 50 | 23 | 18 | 41 | 56 | 12 | 3 | 7 | 10 | 4 | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 7 | 1 | 0 | 1 | 6 |
| 2013–2014 | Admiral Vladivostok | KHL | 54 | 16 | 22 | 38 | 36 | 5 | 2 | 1 | 3 | 8 | MM | 5 | 0 | 1 | 1 | 2 |
| 2014–2015 | EHC München | DEL | 9 | 3 | 2 | 5 | 6 | – | – | – | – | – |
|  | Admiral Vladivostok | KHL | 15 | 3 | 4 | 7 | 16 | – | – | – | – | – |
|  | Avangard Omsk | KHL | 12 | 2 | 2 | 4 | 4 | 11 | 1 | 0 | 1 | 25 |
| 2015–2016 | Dinamo Riika | KHL | 11 | 1 | 1 | 2 | 8 | – | – | – | – | – |
|  | Torpedo Nižni Novgorod | KHL | 12 | 0 | 2 | 2 | 25 | – | – | – | – | – |
|  | Rögle BK | SHL | 11 | 4 | 2 | 6 | 0 | – | – | – | – | – |
| 2016–2017 | Rögle BK | SHL | 50 | 8 | 13 | 21 | 28 | – | – | – | – | – | OQ | 3 | 4 | 1 | 5 | 2 |
| 2017–2018 | Kölner Haie | DEL | 50 | 18 | 28 | 46 | 30 | 6 | 2 | 3 | 5 | 2 | OK | 7 | 1 | 2 | 3 | 10 |
| 2018–2019 | Kölner Haie | DEL | 50 | 15 | 19 | 34 | 28 | 7 | 3 | 2 | 5 | 16 |
| 2019–2020 | IK Oskarshamn | SHL | 6 | 0 | 2 | 2 | 0 | – | – | – | – | – |
|  | Straubing Tigers | DEL | 27 | 7 | 8 | 15 | 16 | – | – | – | – | – |
| 2020–2021 | EV Landshut | DEL2 | 9 | 9 | 10 | 19 | 0 | – | – | – | – | – |
|  | Adler Mannheim | DEL | 24 | 3 | 4 | 7 | 14 | 3 | 1 | 0 | 1 | 0 |
| 9 kautta | yhteensä | DEL | 337 | 97 | 120 | 217 | 292 | 41 | 12 | 15 | 27 | 30 |
| 3 kautta | yhteensä | KHL | 104 | 22 | 31 | 53 | 89 | 16 | 3 | 1 | 4 | 33 |
| 3 kautta | yhteensä | SHL | 67 | 12 | 17 | 29 | 28 | – | – | – | – | – |
| 2 kautta | yhteensä | AHL | 145 | 28 | 41 | 69 | 122 | 8 | 1 | 1 | 2 | 12 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Felix Schütz**.
* Felix Schütz The Internet Hockey Databasessa (englanniksi)
* Felix Schütz *Elite Prospects*. Everysport Media Group AB.  (englanniksi)

### Viitteet

1. 1 2  Felix Schütz The Internet Hockey Databasessa (englanniksi)
2. 1 2 3 4 5 6 7  Felix Schütz *Elite Prospects*. Everysport Media Group AB.  (englanniksi)
3. 1 2  Sabres sign Felix Schutz  7.5.2008. Buffalo Sabres. Viitattu 4.6.2015. (englanniksi)
4. ↑  Felix Schütz wechselt nach Köln  18.10.2011. KEC Kölner Eishockey-Gesellschaft "Die Haie" mbH. Viitattu 4.6.2015. (saksaksi)
5. ↑  Bödeker, Uwe: Haie verlängern mit sechs Stars *express.de*.  24.11.2012. Köln:  M. DuMont Schauberg.  Arkistoitu 24.5.2015. Viitattu 4.6.2015. (saksaksi)
6. ↑  Galkevitš, Semjon: Вратарь Лундстрем и нападающий Шюц подписали контракты с ХК "Адмирал" *rsport.ru*.  20.7.2013. MOSKOVA:  АСН «Р-Спорт». Viitattu 4.6.2015. (venäjäksi)
7. ↑  KHL-seuran tähti yhä ilman sopimusta – "Odotan tarjouksia muilta KHL-seuroilta"  22.8.2014. SuomiKiekko. Viitattu 4.6.2015.
8. ↑  Red Bulls verpflichten Nationalspieler Felix Schütz  18.9.2014. EHC Red Bull München. Viitattu 4.6.2015. (saksaksi)
9. ↑  Raimo Summasen Omsk pääsi eroon flopistaan – sai vaihdossa pistelingon!  15.12.2014. SuomiKiekko. Viitattu 4.6.2015.
10. ↑  DINAMO RĪGA sastāvu papildina uzbrucējs Felix Schütz  17.7.2015. Dinamo Rīga.  Arkistoitu 21.7.2015. Viitattu 9.8.2015. (latviaksi)
11. ↑  Suomalaisluotsin KHL-seura laittoi floppihankinnan pihalle  5.10.2015. SuomiKiekko. Viitattu 10.10.2015.
12. ↑  Скудра: Шютц продолжит карьеру в "Торпедо"  9.10.2015. AllHockey.ru. Viitattu 10.10.2015. (venäjäksi)
13. ↑  Феликс Шютц покидает "Торпедо" *hctorpedo.ru*.  21.12.2015. Хоккейный клуб "Торпедо" Нижний Новгород.  Arkistoitu 9.1.2017. Viitattu 18.1.2016. (venäjäksi)
14. ↑  Mauritzson, Lasse: Tysk landslagscenter klar för Rögle  17.1.2016. Rögle BK. Viitattu 18.1.2016. (ruotsiksi)
15. ↑  Mauritzson, Lasse: Felix Schütz återvänder till Rögle  3.6.2016. Rögle BK. Viitattu 8.1.2017. (ruotsiksi)